SET เสี่ยงผันผวน! กังวลเฟดลด QE – บาทอ่อนกดดัน แนะลงทุน KCE – ADVANC
โบรกมอง SET เช้านี้มีโอกาสผันผวน กังวลเฟดเร่งลด QE – เงินบาทอ่อนกดดัน พร้อมแนะลงทุนหุ้นรับประโยชน์บาทอ่อนอย่าง KCE และหุ้น ICT อย่าง ADVANC
โบรกมอง SET เช้านี้มีโอกาสผันผวน กังวลเฟดเร่งลด QE – เงินบาทอ่อนกดดัน พร้อมแนะลงทุนหุ้นรับประโยชน์บาทอ่อนอย่าง KCE และหุ้น ICT อย่าง ADVANC
7 ต.ค. 2564

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้จะเคลื่อนไหวในลักษณะแกว่งไซด์เวย์กรอบจำกัด แม้นักลงทุนคลายความกังวลจากสถานการณ์โควิด-19 ในประเทศบ้าง แต่ยังมีปัจจัยต่างประเทศกดดันบรรยากาศการลงทุน โดยเฉพาะเศรษฐกิจสหรัฐส่งสัญญาณฟื้นตัวดีขึ้น สะท้อนได้จากตัวเลขการจ้างงานของภาคเอกชนเร่งตัวขึ้น ทำให้นักลงทุนส่วนใหญ่เริ่มกลับมากังวลการลดปรับลด QE ธนาคารกลางสหรัฐ (เฟด)
ขณะเดียวกัน ข้อตกลงสถานการณ์เรื่องการขยายเพดานหนี้สหรัฐฯ (Debt Ceiling) มีท่าทีผ่อนคลายขึ้น หลังจากวุฒิสภาของสหรัฐส่งสัญญาณว่าพรรค Republican สนับสนุนการขยายเพดานหนี้ ส่งผลให้ภาพรวมของค่าเงินดอลลาร์สหรัฐกลับมาส่งสัญญาณแข็งค่าขึ้นอีกครั้ง กระทบต่อกระแสการเคลื่อนย้ายเงินลงทุนให้ไหลออกจากตลาดหุ้นในภูมิภาคเอเชียในระยะสั้น และการเริ่มปรับฐานของราคาสินค้าโภคภัณฑ์ในตลาดโลกก็จะส่งผลให้ตลาดหุ้นไทยแกว่งผันผวนในกรอบจำกัดด้วยเช่นกัน
โดยวันนี้แนะนำหุ้นที่ได้รับอานิสงส์จากเงินบาทอ่อนค่า ได้แก่ กลุ่มส่งออกอย่าง KCE และกลุ่ม ICT อย่าง ADVANC
พร้อมให้แนวรับที่ 1,610 และแนวต้านที่ 1,625-1,630 จุด